****

**REPUBLIKA HRVATSKA**

**KRAPINSKO – ZAGORSKA ŽUPANIJA**

**OPĆINA KRAPINSKE TOPLICE**

**OPĆINSKO VIJEĆE**

KLASA: 007-01/21-01/0003

URBROJ: 2197/03-02-21-2

Krapinske Toplice, 4.11.2021.

Na temelju članka 12. stavak 7. Zakona o savjetima mladih (Narodne Novine broj. 41/14), članka 12. stavak 5. Odluke o osnivanju Savjeta mladih Općine Krapinske Toplice (Službeni glasnik KZŽ broj. 8/15) i članka 33. Statuta Općine Krapinske Toplice (Službeni glasnik KZŽ br 16/09, 8/A/13, 6/14, 4/18, 13/20, 16/20-pročišćeni tekst, 26/20 i 19b/21) Općinsko vijeće Općine Krapinske Toplice na 4. sjednici održanoj 4.11.2021. godine, donijelo je

O D L U K U

o raspuštanju Savjeta mladih Općine Krapinske Toplice

Članak 1.

Raspušta se Savjet mladih Općine Krapinske Toplice izabran dana 29.05.2019.g. iz razloga neodržavanja sjednica Savjeta mladih dulje od šest mjeseci.

Članak 2.

Stupanjem na snagu ove Odluke prestaje mandat članovima i zamjenicima članova Savjeta mladih iz članka 1. ove Odluke.

Članak 3.

Ova Odluka stupa na snagu prvog dana od dana objave u "Službenom glasniku“ Krapinsko-zagorske županije.

OPĆINSKO VIJEĆE OPĆINE KRAPINSKE TOPLICE

PREDSJEDNIK:

Božo Ružak, mag.oec.